Συντεταγμένες: 3°20′5.58″S 37°20′25.37″E﻿ / ﻿3.3348833°S 37.3403806°E﻿ / -3.3348833; 37.3403806

Το **Μόσι** είναι δήμος της Τανζανίας. Σύμφωνα με την απογραφή του 2012 έχει πληθυσμό 184.292. Ο δήμος ανήκει στην Περιφέρεια Κιλιμαντζάρο και βρίσκεται στις χαμηλότερες πλαγιές του όρους Κιλιμαντζάρο, ένα ανενεργό ηφαίστειο που είναι το υψηλότερο βουνό στην Αφρική. Ο δήμος καλύπτει περίπου 59 τετραγωνικά χιλιόμετρα (23 τετραγωνικά μίλια) και είναι ο μικρότερος δήμος στην Τανζανία από την περιοχή.

Το Μόσι με φόντο το Όρος Κιλιμαντζάρο.
Πολλοί κάτοικοι από τις εθνοτικές ομάδες *Chagga* και *Pare* ζουν στο Μόσι, το οποίο βρίσκεται στον ανατολικό-δυτικό Α23 δρόμο από Αρούσα προς Χίμο *(Himo)*, που συνδέει την Αρούσα και το Βόι *(Voi)*, στην Κένυα. Ακριβώς στα ανατολικά του Μόσι, είναι το σημείο τομής του με τον Β1 βορρά-νότου δρόμο, που τελικά συνδέεται με την Τάνγκα *(Tanga)* και το Νταρ ες Σαλαάμ. Το Μόσι συχνά θεωρείται ως η πιο καθαρή πόλη στην Τανζανία.

Ετυμολογία - προφορά του ονόματος
---------------------------------

Το Μόσι (αγγλ. ***Moshi***, σουαχίλι *Moshi*), στα Σουαχίλι σημαίνει "καπνός" (τον καπνό της φωτιάς, όχι του φυτού).  

Η πρώτη συλλαβή από το Μόσι, προφέρεται όπως το **μό** στο "μόνη" και στη δεύτερη συλλαβή το **σ**, είναι "παχύ", καθότι το "σ" προφέρεται, όπως το αγγλικό *"sh"* στο *ship* ή όπως το γαλλικό *"ch"* στο *chef*.

Ιστορία και διοίκηση
--------------------

Τον Αύγουστο του 1893, η Γερμανία δημιούργησε στο Μόσι ένα στρατόπεδο *Neu-Moschi*.:101 Η βόρεια σιδηροδρομική γραμμή έφτασε στο Μόσι, το 1912.:136

Το Μόσι, απέκτησε την ιδιότητα της πόλης το 1956. Το 1988, έγινε δήμος σύμφωνα με το δίκαιο της Τανζανίας, αλλά έως και την 31η Οκτωβρίου 2014, η διαδικασία για την υποβολή της αίτησής της για να γίνει πόλη, ήταν στο τελικό στάδιο.

Το Μόσι διαιρείται διοικητικά σε 21 τμήματα πόλης *(wards)* και στη συνέχεια υποδιαιρείται σε 60 οικισμούς *(hamlets)*.

Ο δημοτικός προϋπολογισμός του Μόσι κατά το οικονομικό έτος 2012/2013, εκτιμήθηκε ότι ήταν 22.200.000.000 σελίνια Τανζανίας ή US$ 14.100.000 με μια συναλλαγματική ισοτιμία 1,575 σελίνια ανά δολάριο. Οι πραγματικές δαπάνες για το έτος αυτό ήταν 20,3 δισ σελίνια. Ο προϋπολογισμός για το οικονομικό έτος 2014/2015 είναι 57.300.000.000 σελίνια Τανζανίας ή US$ 33,7 εκατομμύρια, ισοτιμία 1,700 σελίνια ανά δολάριο. 

Αεροφωτογραφία του Μόσι.
Το Μόσι με θέα το Όρος Κιλιμαντζάρο.

Οι ασχολίες κλπ. των πρώτων ξένων - Ελλήνων αποίκων
---------------------------------------------------

Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (*Tanga*) και στο Μορογκόρο (*Morogoro*), ξεκίνησαν τις φυτείες του καφέ και τις μικτές φυτείες πέριξ του Μόσι (*Moshi*) και της Αρούσα (*Arusha*) ή την καλλιέργεια του καπνού στην Ιρίνγκα (*Iringa*). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.

Η Περιφέρεια Κιλιμαντζάρο έχει εδάφη πλούσια, στα οποία καλλιεργείται κυρίως ο καφές.

Ο πρώτος Έλληνας που εγκαταστάθηκε στο Μόσι, ήταν ο 25-χρονος έμπορος Κωνστανίνος Μεϊμαρίδης (εκ Τενέδου) και ήταν αμέσως μετά την κατάληψή του από τους Γερμανούς. Ο οποίος ξεκίνησε την καλλιέργεια του καφέ, ακολουθούμενος από τον Έλληνα, Βορειο-Ηπειρώτη Φίλιππο Φίλιο. Η Ελληνική Κοινότητα Μόσι, είναι η αρχαιότερη στην Ανατολική Αφρική, ιδρύθηκε το 1909. Λόγω δε, της μη ύπαρξης ευρύχωρου οικήματος έως και το 1914, οι συνεδριάσεις των μελών, γίνονταν υπό την σκιά αιωνόβιων και πανύψηλων δέντρων -συχνά διακοπτόμενες από τους πολυάριθμους πιθήκους και οι οποίοι ζούσαν πάνω στα δέντρα και δεν τους άρεσε η διατάραξη της ησυχίας τους- στα κτήματα των κ.κ Ν. Αθηναίου ή Γεωργίου Παπαδόπουλου. Η Ελληνική Κοινότητα Μόσι, στεγάστηκε σε ιδιόκτητο χώρο το 1914 και από τα πρώτα της μελήματα ήταν η δημιουργία του πρώτου Ελληνικού Σχολείου στην Ανατολική Αφρική (στη θέση "Μασόκο"). Αργότερα, το σχολείο αυτό συγχωνεύτηκε με το αντίστοιχό του στη Ντουλόυτη της Αρούσα.

Παρακάτω, αναφέρονται ορισμένοι από τους 165+ Έλληνες οι οποίοι κατοικούσαν στην περιοχή κατά το 1950+:

* Γρηγόριος Εμμάνουελ (εκ Τενέδου),
* Θάνος Αθ. Παπαδόπουλος (εκ Σάμου),
* Γεώργιος Τζαμπατζίδης (εκδιωχθείς Έλλην εκ Βουλγαρίας),
* Μιχαήλ Α. Καλιαμπέτσος (εκ του χωρίου Τρόπα, Πατρών),
* Άριστος Α. Καλιαμπέτσος (εκ του χωρίου Τρόπα, Πατρών),
* Κωνσταντίνος Χαρ. Ελευθερίου (εκ Τενέδου),
* Γεώργιος Αθ. Παπαδόπουλος (εκ Σάμου),
* Ξενοφών Κ. Τσίκνος (εξ Αιγίου),
* Μιχαήλ Γ. Παυλάκης (εκ Νεοχωρίου, Ιθώμης),
* Νικόλαος Ηλίας (εκ Καρπάθου),
* Ανδρέας Αθαν. Γερυνάκης (εκ Τενέδου),
* Παντελής Γεωργούλας (εκ Χίου),
* Φιλώτας Δ. Γκίκας (εκ Μυτιλήνης),
* Πυγμαλίων Καραγεωργέλης (εκ Τενέδου),
* Στράτης Καραγεωργέλης (εκ Τενέδου),
* Ευάγγελος Καραγεωργέλης (εκ Τενέδου),
* Νικόλαος Αθηναίος (εκ Τενέδου),
* Νίκος Μεϊμαρίδης (εκ Τενέδου),
* Γεώργιος Ησαΐας (εκ Τενέδου),
* Χρήστος Αθ. Λύτος (εκ Βασιλικού, Πωγωνίου, Ηπείρου),
* Φρίξος Κων. Μεϊμαρίδης (εκ Τενέδου),
* Δημήτρης Τζουλάκης (εκ Κρήτης),
* Σπύρος Μαρκαντωνάτος (εκ Κεφαλληνίας), (συνώνυμος με άλλον από την Τάνγκα),
* Ανδρέας Μαρκαντωνάτος (εκ Κεφαλληνίας),
* Ιωάννης Βερβέρης,
* Νίκος Μονάς,
* Παντελής Μπούκοσης,
* Διαμαντής Δημήτσας,
* Γεώργιος Τσακίρης,
* Τσούκας (έφεδρος Λοχαγός του Ελληνικού Στρατού),
* Ηλίας Παππάς (εξ Ηπείρου),
* Ξανθοπουλίδης (πρώην Αξιωματικός του Ελληνικού Στρατού),
* Τσάνος Πανταζής (απομακρυνθείς λόγω πολιτικής εμπάθειας, Λοχαγός του Ελληνικού Στρατού) κ.ά.

Στο Μόσι επίσης, λειτουργούν δύο ελληνικά ξενοδοχεία:

* το «*Railways Hotel*», ιδιοκτησίας Μιχαήλ Γ. Παυλάκη και
* το «*Kilimanjaro Hotel*», συνιδιοκτησίας Μιχαήλ Γ. Παυλάκη, της συζύγου του Δ. Σαρίκα και της χήρας Πιπέρα.

Εκπαίδευση
----------

Όπως σε ολόκληρη την Τανζανία, το Μόσι έχει καθολική πρωτοβάθμια εκπαίδευση. Σύμφωνα με την Έρευνα Δημογραφίας και Υγείας του 2010, στη Τανζανία *(Tanzania Demographic and Health Survey 2010)*, η Περιφέρεια Κιλιμαντζάρο, η οποία περιλαμβάνει το Μόσι, είχε το δεύτερο υψηλότερο γυναικείο ποσοστό αλφαβητισμού και το τρίτο υψηλότερο ποσοστό αλφαβητισμού αρρένων μεταξύ των τότε υφιστάμενων 26 περιφερειών της Τανζανία. Σύμφωνα με την Έκθεση του 2005, για τη φτώχεια και την ανθρώπινη ανάπτυξη της Τανζανία *(Tanzania Poverty and Human Development Report 2005)*, η αστική περιοχή του Μόσι είχε το υψηλότερο ποσοστό αλφαβητισμού για τα άτομα άνω των 15 ετών σε σύγκριση με οποιαδήποτε από τις άλλες 128 περιοχές στην Τανζανία.

Το Μόσι φιλοξενεί μια σειρά από εγκαταστάσεις της τριτοβάθμιας εκπαίδευσης. Αυτές περιλαμβάνουν το Χριστιανικό Ιατρικό Κολέγιο του Κιλιμαντζάρο *(KCMCo)* *(Kilimanjaro Christian Medical College)*, το *Stefano Moshi Memorial University College* *(SMMUCo)*, το *Mwenge University College of Education* *(MUCE)*, το *Moshi University College of Co-operative and Business Studies* *(MUCCoBS)*, το *College of African Wildlife Management* *(CAWM)* και το *Kilimanjaro School of Pharmacy* *(KSP)*.

* Το *KCMCo* είναι μια πανεπιστημιούπολη του *Tumaini University*. Ξεκίνησε το 1997 και προσφέρει μια σειρά από ιατρικά μαθήματα. Το κολέγιο βρίσκεται εντός του συγκροτήματος *Kilimanjaro Christian Medical Centre*, περίπου 6 χλμ από το Μόσι.

* Το *SMMUCo* είναι επίσης μια πανεπιστημιούπολη του *Tumaini University*. Αναπτύχθηκε από το *Masoka Management Training Institute* και το *Mwika Lutheran Bible College*. Ανήκει στην Ευαγγελική Λουθηρανική Εκκλησία στην Τανζανία - Βόρεια Επισκοπή, και αυτό είναι μια πολυ-πανεπιστημιούπολη του *University College*. Επί του παρόντος, το *SMMUCo* έχει πανεπιστημιουπόλεις στις *Masoka, Mwika* και Μόσι, με τις μελλοντικές προγραμματισμένες πανεπιστημιουπόλεις στο *Machame, Siha* και *Karatu*

* Το *MUCE* αποτελεί συστατικό του κολεγίου του Πανεπιστημίου του Αγίου Αυγουστίνου της Τανζανίας*(Saint Augustine University of Tanzania)*. Προσφέρει ένα μοντέλο επαγγελματικής αριστείας, ως ένα κέντρο για την εκπαίδευση των εκπαιδευτικών και των μαθητών για να γίνουν σαφείς στοχαστές, ενώ παρέχει μια ολιστική προσέγγιση στη μάθηση και τη διδασκαλία μέσα από την προώθηση ευέλικτων προγραμμάτων κατάρτισης των εκπαιδευτικών επικεντρωμένων με κατάλληλες μεθοδολογίες. Το *MUCE* βρίσκεται 10 χλμ βόρεια του Μόσι.

* Από τον Μάιο του 2004, το *MUCCoBS* έχει ένα συστατικό του κολέγιο του *Sokoine University of Agriculture*. Παλαιότερα γνωστό ως το *Ushirika College*, είναι το παλαιότερο εκπαιδευτικό ίδρυμα στην Τανζανία και βρίσκεται κατά μήκος του δρόμου *Sokoine Road* στο Μόσι. Το *MUCCoBS* έχει συσσωρεύσει 43 χρόνια εμπειρίας στους τομείς της συνεταιριστικής λογιστικής, συνεργατικής διαχείρισης και της ανάπτυξης της υπαίθρου, προσφάτως μετατράπηκε σε άλλες τεχνογνωσίες στον τομέα της λογιστικής, τη διαχείρισης, της εμπορίας, τον έλεγχο και την συνεταιριστική ανάπτυξη που απασχολούνται σε διάφορα ιδρύματα εντός και εκτός της Τανζανία. Το *MUCCoBS* αυξήθηκε από ένα κολέγιο με μόνο 150 εγγραφές φοιτητών, διεξάγοντας προσαρμοσμένα μαθήματα, σε ένα πανεπιστημιακό κολέγιο με χωρητικότητα 1.500 φοιτητών.

* Το *CAWM* είναι κοινώς γνωστό ως *Mweka College*. Ιδρύθηκε το 1963, μετά το Μανιφέστο της Αρούσα (1961) ως πρωτοπόρος φορέας για την εκπαίδευση των αφρικανικών διαχειριστών της άγριας φύσης. Από αυτή την εποχή (το 1963), η Ακαδημία κατέχει ηγετική θέση στην παροχή κατάρτισης σε θέματα διαχείρισης της ποιότητας της άγριας ζωής στην Αφρική και έχει εκπαιδεύσει πάνω από 4.000 στελέχη της άγριας ζωής από τις 28 αφρικανικές χώρες και 18 μη-αφρικανικές χώρες. Η πλειοψηφία των φοιτητών του *CAWM* προέρχονται από την περιοχή της *SADC*, παρόλο που το Κολέγιο ανοίγει τις πόρτες του σε όλους τους φοιτητές που ενδιαφέρονται για την αφρικανική Διαχείρισης της άγριας ζωής.
* Το *KSP* ανήκει στο Ίδρυμα του Αγίου Λουκά *(Saint Luke Foundation)*, ένα καταχωρημένο τραστ που ιδρύθηκε για να παράσχει τις υπηρεσίες ευρέως φάσματος σε ένα αφρικανικό πληθυσμό που αντιμετωπίζει σοβαρές ελλείψεις στα συστήματα φαρμακευτικής και της υγείας. Το *KSP* είναι σήμερα η μοναδική φαρμακευτική σχολή που βασίζεται στην ικανότητα της κατάρτισης των διαφόρων επιπέδων των φαρμακευτικών στελεχών σε επίπεδο διπλώματος.

* Το Μόσι έχει επίσης διάφορα σχολεία της δευτεροβάθμιας εκπαίδευσης. Τα κρατικά σχολεία είναι τα *Mawenzi Secondary School*, *Moshi Technical School*, *Moshi Secondary School*, και *J.K.Nyerere Secondary School*. Τα ιδιωτικά σχολεία είναι τα *Majengo Secondary School*, *Northern Highland Secondary School*, *International School Moshi* και *Kibo Secondary School*. Επιπλέον, κάθε οικισμός του Μόσι, έχει μια κοινότητα καθιερωμένης δευτεροβάθμιας εκπαίδευσης, όπως το *Rau Secondary School* και το *Kiboriloni Secondary School*.

* Το *Mawenzi Secondary School* ξεκίνησε το 1956, το ως *Indian School of Moshi*. Είναι τώρα ένα μια ακμάζουσα σχολή των 1.100 μαθητών. Όλοι οι μαθητές *Α-Level* είναι κορίτσια οικότροφους και προέρχονται από όλη την Τανζανία. Το σχολείο ειδικεύεται σε *Α-Level* στα Σουαχίλι, τη γεωγραφία, την ιστορία, και την Αγγλική γλώσσα. Στο σχολείο λειτουργεί ένα σύστημα διπλής βάρδιας για τους μικρούς μαθητές *(Form 1–4)*. Όλα τα μαθήματα διδάσκονται στα Σουαχίλικα, Γαλλικά καθώς επίσης και Αγγλικά. Από το 1987, το *Mawenzi Secondary School* είχε ένα σύνδεσμο με το *Buckie High School* στη Σκωτία. Μαθητές και οι εκπαιδευτικοί έχουν ταξιδέψει πολλές φορές μεταξύ της Τανζανία και της Σκωτίας.

* Το *International School Moshi* *(ISM)* ιδρύθηκε το 1969, για να εξυπηρετήσει τις ανάγκες των αποδήμων και των τοπικών κοινοτήτων. Το ISM έχει περίπου 400 μαθητές από σχεδόν 40 διαφορετικές εθνικότητες σε δύο πανεπιστημιουπόλεις στο Μόσι και της Αρούσα. Η πανεπιστημιούπολη του Μόσι έχει περίπου 190 φοιτητές, συμπεριλαμβανομένων 90 οικότροφους, από 25 εθνικότητες και προσφέρει ένα πλήρες φάσμα των μαθημάτων από την παιδική ηλικία μέχρι το Διεθνές Απολυτήριο Δίπλωμα *(International Baccalaureate Diploma)*. Το *ISM* βρίσκεται στο *International Baccalaureate World School*, από το 1977. Το ISM είναι ένα από τα μόλις δύο παγκοσμίως σχολεία στην Τανζανία, που προσφέρουν προγράμματα σπουδών πρωτοβάθμιας, δευτεροβάθμιας εκπαίδευσης.
* Υπάρχουν επίσης διάφορες Αγγλικές ακαδημαϊκές σχολές, με την προσχολική, πρωτοβάθμια και δευτεροβάθμια εκπαίδευση, όπως σχολεία *Eden Garden* *(Eden Garden schools)*.

* Στο Μόσι υπάρχει ένας αριθμός μη-κυβερνητικών οργανώσεων που βοηθούν με την εκπαίδευση. Μια από αυτές είναι η "Δώσε μια καρδιά στην Αφρική" *("Give a Heart to Africa")*, το οποίο προσφέρει δωρεάν εκπαίδευση σε ενήλικες γυναίκες και βοηθά πολλές από αυτές με ξεκινούν δικές τους επιχειρήσεις.

Πανοραμική άποψη της πόλης Μόσι, με φόντο το Όρος Κιλιμαντζάρο.

Ιατρική περίθαλψη
-----------------

Το κυριότερο ιδιωτικό νοσοκομείο στην περιοχή είναι το Χριστιανικό Ιατρικό Κέντρο του Κιλιμαντζάρο *(KCMC)* *(Kilimanjaro Christian Medical Centre)*, ένα διζωνικό νοσοκομείο παραπομπής *(zonal referral hospital)*. Αυτό το συγκρότημα διαθέτει περισσότερες από 450 κλίνες και εξυπηρετεί έναν πληθυσμό άνω των 11 εκατομμυρίων ατόμων. Το ίδρυμα της Τανζανίας "Ο Καλός Σαμαρείτης", ίδρυσε τον Μάρτιο του 1971, το KCMC.

Δίπλα από το *KCMC*, είναι το Κέντρο Κοινοτικής Οφθαλμολογίας του Κιλιμαντζάρο *(KCCO)* *(Kilimanjaro Christian Medical Centre)*, το οποία ιδρύθηκε το 2001 και συνδιοικείται από τον *Dr. Paul Courtright* και την *Dr. Susan Lewallen*. Ένα νέο τριώροφο κτίριο για το *KCCO* ολοκληρώθηκε το 2007, με την χρηματοδότηση από πολλά μεμονωμένα άτομα και μη-κυβερνητικές οργανώσεις. Το *KCCO* είναι "αφοσιωμένο στην εξάλειψη της τύφλωσης που μπορεί να αποφευχθεί μέσω προγραμμάτων, εκπαίδευσης και έρευνας, με επίκεντρο την παράδοση των βιώσιμων και αναπαραγόμενων κοινοτικών υπηρεσιών οφθαλμολογίας". Η *KCCO* έχει ένα "επίσημο μνημόνιο συμφωνίας ... με το Τμήμα Οφθαλμολογίας του Χριστιανικού Ιατρικού Κολεγίου του Κιλιμαντζάρο, σύμφωνα με το οποίο η *KCCO* αναλαμβάνει ή μοιράζεται την ευθύνη (που υπόκεινται σε ειδικές επιδοτήσεις χρηματοδότησης) για τη διδασκαλία πολλών δραστηριοτήτων, οργανώνοντας εργαστήρια και σεμινάρια, εποπτεύοντας το ... Κέντρο Οφθαλμολογικών Πόρων της Ανατολικής Αφρικής *(Ophthalmic Resource Centre for Eastern Africa)*, υπηρετούντες σε συμβουλευτικό ρόλο για το σχεδιασμό των υπηρεσιών Οφθαλμικών Τμημάτων, διεξάγοντας επιδημιολογική και κλινική έρευνα στην πρόληψη ή τη θεραπεία της απώλειας της όρασης ή σε συναφείς τομείς και εξυπηρετεί τις επιτροπές".

Το Μόσι φιλοξενεί επίσης το Ίδρυμα Κλινική Ερευνών του Κιλιμαντζάρο *(KCRI)* *(Kilimanjaro Clinical Research Institute)*, η οποία είναι ο ερευνητικός βραχίονας του *KCMC*. Το *KCRI* εξελίχθηκε το 2009, από το Κλινικό Κέντρο Ερευνών του Κιλιμαντζάρο *(KCRC)* *(Kilimanjaro Clinical Research Centre)*. Το 2006, ιδρύθηκε με την υποστήριξη της ολλανδικής κυβέρνησης, το *KCRC* που μέσω της Ολλανδο-αφρικανικής συνεργασίας για την ανάπτυξη ικανοτήτων και κλινικών παρεμβάσεων κατά της φτώχειας που σχετίζονται με τη νόσο (NACCAP).

Το πρωτογενές δημόσιο νοσοκομείο στο Μόσυ είναι το Περιφερειακό Νοσοκομείο Μαουένζι *(Mawenzi Regional Hospital)*, το οποίο λίγο πριν το 1920, ξεκίνησε ως ένα μικρό ιατρείο για τους Γερμανούς στρατιώτες και το 1956, έγινε νοσοκομείο. Το νοσοκομείο διαθέτει περίπου 300 κλίνες, αλλά είναι σοβαρά υποχρηματοδοτούμενο. Στα τέλη του 2010, ανεστάλησαν επ'αόριστον οι χειρουργικές του υπηρεσίες από την κυβέρνηση και την επιτροπή Επιθεώρησης ιδιωτικών νοσοκομείων του Υπουργείου Υγείας και Κοινωνικής Πρόνοιας της Τανζανία *(Government and Private Hospitals Inspection Committee of the Tanzanian Ministry of Health and Social Welfare)*. Η επικεφαλής της επιτροπής, *Dr. Pamella Sawa* είπε, "Κατά την επιθεώρηση μας, επιθεωρήσαμε την αίθουσα θεάτρου του Νοσοκομείου Μαουένζι και το βρήκαμε πολύ βρώμικο, χωρίς επαρκεί εξαερισμό, κατάσταση η οποία δεν είναι μόνο επικίνδυνη για τον ασθενή αλλά και για τον / την συνοδό-φροντιστή του / της ...." Το νοσοκομείο περιλαμβάνει Κέντρο Περίθαλψης και Μεταχείρισης για τους ανθρώπους που ζουν με *HIV / AIDS*. Το τμήμα φυσικής θεραπείας του νοσοκομείου, έχει ένα πρόγραμμα εκμάθησης σπουδαστών σε συνεργασία με τη Νορβηγία, στο οποίο Νορβηγοί δευτεροετής και τριτοετής σπουδαστές φυσιοθεραπείας προσέρχονται ως βραχυπρόθεσμοι μαθητευόμενοι.

Άλλα ιδρύματα όργανα και εγκαταστάσεις
--------------------------------------

Ο δήμος του Μόσι έχει άλλα θεσμικά όργανα και φορείς, όπως τον Οργανισμό Ανάπτυξης Μικρών Βιοτεχνιών *(Small Industries Development Organization)*, το Τράστ Βιομηχανικής Ανάπτυξης του Κιλιμαντζάρο *(Kilimanjaro Industrial Development Trust)*, το Ινστιτούτο Επιμόρφωσης Βιομηχανικών Επίπλων *(Furniture Industry Training Institute)*, το *Moshi Memorial Stadium* και ένα μικρό αεροδρόμιο.

Η κύρια αγορά στο Μόσι είναι γνωστή ως *Soko La Kati* (σόκο λα κάτι = κεντρική αγορά). Το Μόσι έχει επίσης μια μεγάλη, υπαίθρια αγορά γνωστή ως *Kiboriloni*. Η αγορά, η οποία είναι χαλαρά δομημένη, έχει εδώ και δεκαετίες ένα περιφερειακό κέντρο για τα βασικά προϊόντα, όπως είδη ένδυσης, εμπορεύματα, φρέσκα τρόφιμα και είδη οικιακής χρήσης. Λειτουργεί τέσσερις ημέρες την εβδομάδα. Οι περισσότεροι από τους φορείς είναι κάτοικοι της περιοχής.

Το Μόσι, έχει προγραμματισμένες αεροπορικές πτήσεις με την υπόλοιπη Τανζανία καθώς και με άλλες χώρες, μέσω του Διεθνούς Αεροδρομίου του Κιλιμαντζάρο *(Kilimanjaro International Airport)*, το οποίο λειτουργεί από την Εταιρεία Ανάπτυξης του Αεροδρομίου του Κιλιμάντζαρο *(Kilimanjaro Airport Development Company)* και βρίσκεται στην περιοχή *Hai* κατά μήκος της εθνικής οδού Μόσι-Αρούσα. Αρκετές διεθνείς και εγχώριες αεροπορικές εταιρείες λειτουργούν εκεί, συμπεριλαμβανομένης της *KLM, Condor, RwandAir, Fly540, Ethiopian Airways, Kenya Airways, Precision Air Services*, Turkish Airlines και της Qatar Airways.

Τουρισμός
---------

Το μνημείο *Askari* (Στρατιώτη) στο Μόσι.
Το Μόσι φιλοξενεί διάφορα προγράμματα πολιτιστικού τουρισμού, που δραστηριοποιούνται στις χαμηλότερες πλαγιές του κοντινού Όρους Κιλιμαντζάρο. Το Μόσι χρησιμεύει επίσης ως βάση πολλών εξορμήσεων στο βουνό, με ορειβάτες που διαμένουν σε κοντινά ξενοδοχεία και που απασχολούν τους κατοίκους της περιοχής ως οδηγούς, αχθοφόρους και μάγειρες.

Για την προώθηση του τουρισμού στο δήμο, το 2002 ιδρύθηκε ο Μαραθώνιος του Κιλιμαντζάρο και σήμερα πραγματοποιείται κάθε χρόνο στα τέλη Φεβρουαρίου ή στις αρχές Μαρτίου. Ο αγώνας είναι μέλος του Συνδέσμου Διεθνών Μαραθωνίων και Αγώνων εξ'Αποστάσεως. Το 2014, 304 άτομα τερμάτισαν τα 42,2 χιλιόμετρα (26,2 μίλια) του πλήρους μαραθώνιου και 2.273 άτομα τερμάτισαν τα 21,1 χιλιόμετρα (13,1 μίλια) του μισού μαραθώνιου. Ο αγώνας περιλαμβάνει επίσης μία διαδρομή διασκεδαστικού τρεξίματος 5 χλμ. Εκτός από την προώθηση του τουρισμού, ο αγώνας προωθεί το άθλημα στην Τανζανία και έχει την επίσημη υποστήριξη του Γραφείου Τουρισμού της Τανζανία, Αθλητισμός της Τανζανία και την Παγκόσμια Ομοσπονδία Κλασικού Αθλητισμού.

Βιομηχανία
----------

Υπάρχει επίσης μια σειρά από μεταποιητικές βιομηχανίες, συμπεριλαμβανομένων της *TPC Ltd.*, εμφιαλώσεις *Bonite* *(Bonite Bottlers Ltd.)* Ζυθοποιίες Σερενγκέτι *(Serengeti Breweries Ltd.)*, Ζυθοποιίες Τανζανία *(Tanzania Breweries Ltd.)*, *Kibo Match Group Inc.*, *African Mosfly Industries, Ltd.*, *Union Service Stores* και *Imara Wood Productions Company Ltd.* Υπάρχουν πολλά εργαστήρια μεταλλουργίας, όπως η *Simon Engineering*, *Press Forge* και η *CFW Moshi*. Το Μόσι είναι ο οικοδεσπότης σε μια σειρά από δραστηριότητες αγροτο-βιομηχανίας που περιλαμβάνει μια σειρά από πράσινα αγροκτήματα για άνθη και λαχανικά. Επιπλέον το Μόσι, φιλοξενεί ένα εργοστάσιο παρασκευής καφέ *(Milcafe Ltd.)*, το οποίο ειδικεύεται στην ανάμειξη και συσκευασία του τσαγιού μαζί με την ωρίμανση, άλεση και συσκευασία του καφέ.

Γεωργία
-------

Το χαμηλότερο υψόμετρο και το ξηρότερο κλίμα του Μόσι, σημαίνει ότι οι κύριες καλλιέργειες που φύονται στις υψηλότερες πλαγιές του όρους Κιλιμαντζάρο, όπως καφές και μπανάνες δεν ευδοκιμούν εκεί. Τα περίχωρα του Μόσι είναι γνωστά για τις εκτεταμένες καλλιέργειες του αραβοσίτου και των φασολιών, καλλιεργούνται μία φορά το χρόνο κατά τη διάρκεια της μακράς περιόδου των βροχών (γνωστής στα Σουαχίλι ως "*masika*"). Επιπλέον, η Εταιρεία *Tanganyika Planting Company* λειτουργεί μια πολύ μεγάλη φυτεία ζαχαροκάλαμου και εταιρεία 20 χιλιόμετρα (12 μίλια) νότια της πόλης Μόσι.

Το 1893, Ρωμαιοκαθολικοί ιεραπόστολοι εισήγαγαν στην περιοχή, την καλλιέργεια του καφέ Αράμπικα *(Arabica coffee)*. Το 1929, ιδρύθηκε η Τοπική Συνεταιριστική Ένωση Κιλιμαντζάρο (KNCU) *(Kilimanjaro Native Cooperative Union)* από τον περιφερειάρχη *(Charles Cecil Farquharson Dundas)*. Ο σκοπός του ήταν να επιτρέψει στους καλλιεργητές καφέ *Chagga* να ανταγωνιστούν επί ίσοις όροις στις παγκόσμιες αγορές με τους Ευρωπαίους καλλιεργητές. Η *KNCU* συλλέγει καφέ από 96 κοινωνίες χωριών, που εκπροσωπούν πάνω από 150.000 αγρότες μικρής κλίμακας.Η *KNCU* χειρίζεται μεταξύ 50 και 70 τοις εκατό των καλλιεργειών καφέ στην περιοχή και εμπορεύεται πάνω από 5.250 τόνους καφέ Αράμπικα ή περίπου το 11% της εθνικής παραγωγής.

Κλίμα
-----

Το Μόσι έχει ένα τροπικό υγρό και ξηρό κλίμα. Οι καιρικές του συνθήκες κυριαρχούνται όλο το χρόνο από τη ροή των μουσώνων. Οι βορειοανατολικοί μουσώνες κυριαρχούν από τον Δεκέμβριο μέχρι τον Μάρτιο και συνοδεύεται από τις υψηλότερες θερμοκρασίες του έτους. Οι νοτιοανατολικοί μουσώνες κυριαρχούν από τον Ιούνιο μέχρι το Σεπτέμβριο. Μοναδική μεταξύ των μουσώνων του κόσμου και οι δύο μουσώνες στην Τανζανία είναι αποκλίνουσες σε χαμηλά επίπεδα, ρηχά (κατά μέσο όρο, σε βάθος μόλις 2 χλμ.) και καλυμμένο με αναστροφή και ξηρό, υποχωρώντας αέρα. Οι παράγοντες αυτοί οδηγούν σε ελαφρές ή ασήμαντες βροχοπτώσεις όλο το χρόνο εκτός από τη διάρκεια των μεταβατικών περιόδων μεταξύ των μουσώνων.

Το υψόμετρο του Μόσι κρατά τις θερμοκρασίες χαμηλότερες απ'ότι στις γύρω πόλεις, ακόμη και χωρίς τις θαλάσσιες επιδράσεις που απολαμβάνει μια παράκτια πόλη. Η θερμοκρασία τη νύχτα είναι σχετικά σταθερή, καθ'όλο το χρόνο, κατά μέσο όρο 15 με 17 βαθμούς Κελσίου. Το Μόσι έχει σημαντικά θερμότερη ημερήσια θερμοκρασία από τον Οκτώβριο μέχρι τον Μάρτιο, όταν κατά μέσο όρο οι υψηλές θερμοκρασίες ξεπερνούν τους 30 βαθμούς Κελσίου και αισθητά πιο δροσερές πρωινές θερμοκρασίες από το Μάιο έως τον Αύγουστο, όταν υψηλές μέσες θερμοκρασίες είναι 25 με 26 βαθμούς Κελσίου.

Οι πιο βροχεροί μήνες του Μόσι, είναι από τον Μάρτιο μέχρι τον Μάιο, όταν πέφτει περίπου το 71% της ετήσιας βροχόπτωσης.

| Κλιματικά δεδομένα του Μόσι *(Moshi)*. |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 33(91) | 33(91) | 32(90) | 29(84) | 26(79) | 25(77) | 25(77) | 26(79) | 28(82) | 31(88) | 31(88) | 32(90) | 29,3 |
| Μέση Ελάχιστη °C (°F) | 17(63) | 17(63) | 18(64) | 19(66) | 18(64) | 16(61) | 15(59) | 15(59) | 15(59) | 16(61) | 17(63) | 17(63) | 16,7 |
| Υετός cm (ίντσες) | 3 | 5 | 11 | 35 | 23 | 3 | 2 | 1 | 1 | 2 | 6 | 5(2) | 97 |
| *Πηγή: Weatherbase* |

Πολιτική
--------

Το Μόσι υπήρξε η βάση της αντιπολιτευτικής πολιτικής του αγώνα για την ανεξαρτησία.

Ο τελευταίος *Mangi Mkuu* (κυρίαρχος αρχηγός) των *Chagga*, *Thomas Lenana Marealle II*, του οποίου το παλάτι βρισκόταν στο Μόσι, εργάστηκε για την ανεξαρτησία της Τανγκανίκα, όταν ακόμα ήταν Επικράτεια της εμπιστοσύνης των Ηνωμένων Εθνών *(United Nations trust territory)* υπό Βρετανική διοίκηση. Στις 17 Ιουνίου 1957, στην ομιλία του προς το Συμβούλιο Κηδεμονιών των Ηνωμένων Εθνών *(United Nations Trusteeship Council)*, είπε ότι η Τανγκανίκα θα μπορούσε να γίνει αυτοδιοικούμενη εντός δέκα έως δεκαπέντε ετών. Η ομιλία αυτή, έλαβε χώρα μία μέρα πριν από την ομιλία του *Julius Nyerere* στο ίδιο σώμα.

Αρκετοί προεδρικοί υποψήφιοι και πρόεδροι των κομμάτων της αντιπολίτευσης, συμπεριλαμβανομένου του *Chadema* (Κόμμα για τη Δημοκρατία και την Πρόοδο - *Party for Democracy and Progress*), το Εθνικό Συνέδριο για την Κατασκευή και τη Μεταρρύθμιση - Mageuzi *(National Convention for Construction and Reform - Mageuzi)*, το Εργατικό Κόμμα Τανζανίας *(Tanzania Labour Party)* και *Demokrasia Makini*, χαιρετίζουν από την Περιφέρεια Κιλιμαντζάρο που έχουν το Μόσι ως πρωτεύουσά τους.

Το 2010, ο ηττηθείς προεδρικός υποψήφιος *Chadema*, *Willibrod Peter Slaa*, έλαβε το 55,6% των ψήφων στην Αστική περιοχή του Μόσι σε σύγκριση με το 43,5% του εθνικού νικητή, *Jakaya Mrisho Kikwete* του κόμματος *Chama cha Mapinduzi*.

Η κοινοβουλευτική έδρα της Αστικής περιοχής του Μόσι, είναι μία από τις λίγες έδρες στη χώρα, που κρατείται από ένα πολιτικό κόμμα της αντιπολίτευσης, συνεχώς, από τις πρώτες πολυκομματικές εκλογή του 1995. Το 2010, ο υποψήφιος βουλευτής *Chadema* *Philemon Kiwelu Ndesamburo*, εξελέγη στο γραφείο, με το 62,3% των ψήφων.

Από το Μάιο του 2012, έξι από τις επτά ειδικές θέσεις στο Δημοτικό Συμβούλιο του Μόσι, κατέχονται από μέλη του κόμματος *Chadema*.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Κιλιμαντζάρο
* Αστική Περιοχή Μόσι
* Αγροτική Περιοχή Μόσι

Σημειώσεις
----------

1. ↑  Εδώ θα πρέπει να τονισθεί και η εχθρική στάση των ιθαγενών προς τους Ευρωπαίους. Κατά τα πρώτα είκοσι χρόνια της αποικιακής ιστορίας της Γερμανίας ... οι ιθαγενείς είχαν υποστεί σκληρή μεταχείριση και άγρια εκμετάλλευση. Οι αποικιακοί τους τυχοδιώκτες, οι επίσημες ή εμπορικές εταιρείες, τους έκλεψαν τα εδάφη, τις οικίες, την ελευθερία και συχνά απρόσεκτα και σκληρά ακόμη και τη ζωή τους. Οι συνεχείς και έντονες εξεγέρσεις των, ήσαν οι μοναδικοί τραγικοί μάρτυρες της αθλιότητας και της αδυναμίας των.
2. ↑  Εδώ θα πρέπει να διευκρινισθεί ότι ο Βορειο-Ηπειρώτης Φίλιππος Φίλιος ήρθε στην Τανγκανίκα μόνος, αφήνοντας στη Μομπάσα (*Mombasa*) την εκμετάλλευση του ξενοδοχείου «*Cecil Hotel*», στον έτερο αδελφό του Μιχάλη Φίλιο.

Παραπομπές Σημειώσεων
---------------------

1. ↑  John Iliffe (2008) [1969]. «Chapter I, THE ARGUMENT». *Tanganyika Under German Rule 1905-1912* (Ψηφιακή έκδοση). Cambridge CB2 8RU, UK: Cambridge University Press. σελίδες 2& 3 (Townsend, Rise and fall of Germany's colonial empire, p. 273.). ISBN 978-0-521-05371-6.
2. ↑  {{Greek identity/community in east africa, Greeks in East Africa; 1890’s-1916, ανακτήθηκε στις 5 Φεβρουαρίου 2019}}

Παραπομπές
----------

1. ↑  «"Moshi municipality submits proposal for City status", *Daily News - Online Edition*, 18 April 2012». Αρχειοθετήθηκε από το πρωτότυπο στις 29 Ιουλίου 2012. Ανακτήθηκε στις 6 Ιανουαρίου 2015.
2. ↑  «Population Distribution by Administrative Units, United Republic of Tanzania, 2013». Αρχειοθετήθηκε από το πρωτότυπο (PDF) στις 2 Μαΐου 2013. Ανακτήθηκε στις 6 Ιανουαρίου 2015.
3. 1 2 3 4  «Moshi Municipal Council - Background». Αρχειοθετήθηκε από το πρωτότυπο στις 31 Ιανουαρίου 2016. Ανακτήθηκε στις 6 Ιανουαρίου 2015.
4. ↑  *Solid Waste Management in the World's Cities*, United Nations Human Settlements Program (UN-HABITAT), 2010
5. 1 2  John Iliffe, 1979. *A Modern History of Tanganyika*. Ανακτήθηκε στις 4 Νοεμβρίου 2014.
6. 1 2  «Moshi Municipal Council, LGA Budget Summary, Prime Minister's Office, United Republic of Tanzania, ανακτήθηκε στις 9 Νοεμβρίου 2014». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 6 Ιανουαρίου 2015.
7. ↑  «Moshi Municipal Council passes 57billion/- budget». *24Tanzania*. 8 January 2014.. Ανακτήθηκε στις 9 Νοεμβρίου 2014.
8. 1 2 3  {{Greek identity/community in east africa, Introduction, ανακτήθηκε στις 4 Φεβρουαρίου 2019}}
9. 1 2 3 4 5 6 7 8  Ιωάννης Ν.Τσόντος (1953). «Μόσι». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 171–181.
10. 1 2  {{Greek identity/community in east africa, Greeks in East Africa; 1890’s-1916, ανακτήθηκε στις 5 Φεβρουαρίου 2019}}
11. ↑  «"Tanzania Demographic and Health Survey 2010", National Bureau of Statistics, Dar Es Salaam, published April 2011» (PDF). Αρχειοθετήθηκε από το πρωτότυπο (PDF) στις 13 Σεπτεμβρίου 2012. Ανακτήθηκε στις 6 Ιανουαρίου 2015.
12. ↑  «"Tanzania Poverty and Human Development Report 2005", The Research and Analysis Working Group of the Poverty Monitoring System, Dar Es Salaam, pages 104, 106, 108» (PDF). Αρχειοθετήθηκε από το πρωτότυπο (PDF) στις 8 Σεπτεμβρίου 2015. Ανακτήθηκε στις 6 Ιανουαρίου 2015.
13. ↑  «International School Moshi - Welcome». Αρχειοθετήθηκε από το πρωτότυπο στις 8 Σεπτεμβρίου 2012. Ανακτήθηκε στις 6 Ιανουαρίου 2015.
14. ↑  International School Moshi - Moshi Campus
15. ↑  International School Moshi - Moshi Campus
16. ↑  «Find an IB World School». Αρχειοθετήθηκε από το πρωτότυπο στις 20 Ιουνίου 2010. Ανακτήθηκε στις 6 Ιανουαρίου 2015.
17. ↑  Give a Heart To Africa
18. ↑  "Welcome - Karibu!", Kilimanjaro Christian Medical Centre, accessed 2 November 2014
19. ↑  «Donors and supporters of KCCO». Αρχειοθετήθηκε από το πρωτότυπο στις 7 Σεπτεμβρίου 2012. Ανακτήθηκε στις 9 Ιανουαρίου 2015.
20. ↑  «About KCCO». Αρχειοθετήθηκε από το πρωτότυπο στις 3 Αυγούστου 2012. Ανακτήθηκε στις 9 Ιανουαρίου 2015.
21. ↑  «KCMC College/KCMC Eye Department and KCCO». Αρχειοθετήθηκε από το πρωτότυπο στις 4 Αυγούστου 2012. Ανακτήθηκε στις 9 Ιανουαρίου 2015.
22. ↑  History of the Kilimanjaro Clinical Research Institute
23. ↑  «NACCAP – the Netherlands-African partnership for capacity development and clinical interventions against poverty-related diseases». Αρχειοθετήθηκε από το πρωτότυπο στις 21 Νοεμβρίου 2011. Ανακτήθηκε στις 9 Ιανουαρίου 2015.
24. ↑  «Theatre services suspended at Mawenzi Regional Hospital». Αρχειοθετήθηκε από το πρωτότυπο στις 29 Ιουλίου 2012. Ανακτήθηκε στις 9 Ιανουαρίου 2015.
25. ↑  «Airport Arrivals». Αρχειοθετήθηκε από το πρωτότυπο στις 4 Φεβρουαρίου 2012. Ανακτήθηκε στις 11 Ιανουαρίου 2015.
26. ↑  QATAR Airways to Start Kilimanjaro & Mombasa Service in Jul/Aug 2012
27. 1 2 3 4  *Tanzania, Journey to Republic*, Randal Sadleir, page 200
28. ↑  *Changing landscapes on the southern slopes of Mt. Kilimanjaro, Tanzania: An aerial photo interpretation between 1961 and 2000*, authored by Eija Soini, World Agroforestry Centre, Nairobi, 2002, page 3[*νεκρός σύνδεσμος*]
29. ↑  «Kilimanjaro Half Marathon Results 18032014, accessed 2 November 2014» (PDF). Αρχειοθετήθηκε από το πρωτότυπο (PDF) στις 3 Νοεμβρίου 2014. Ανακτήθηκε στις 11 Ιανουαρίου 2015.
30. ↑  The Event, Kilimanjaro Marathon
31. ↑  *Changing landscapes on the southern slopes of Mt. Kilimanjaro, Tanzania: An aerial photo interpretation between 1961 and 2000*, authored by Eija Soini, World Agroforestry Centre, Nairobi, 2002, page 1[*νεκρός σύνδεσμος*]
32. ↑  "Pesticide Residues in Water from TPC Sugarcane Plantations and Environs, Kilimanjaro Region, Tanzania", *Tanzania Journal of Science*, H. Hellar and M. A. Kishimba, Chemistry Department, University of Dar es Salaam, vol. 31(1), 2005
33. ↑  *Changing landscapes on the southern slopes of Mt. Kilimanjaro, Tanzania: An aerial photo interpretation between 1961 and 2000*, authored by Eija Soini, World Agroforestry Centre, Nairobi, 2002, page 3[*νεκρός σύνδεσμος*]
34. ↑  «"Forecasters Handbook for the Southern African Continent and Atlantic/Indian Ocean Transit", Section 5, Kenya and Tanzania, NAVENVPREORSCHFAC Technical Report, TR 84-08, Naval Environmental Prediction Research Facility, Monterey, California, November 1984» (PDF). Αρχειοθετήθηκε από το πρωτότυπο (PDF) στις 24 Δεκεμβρίου 2016. Ανακτήθηκε στις 28 Σεπτεμβρίου 2019.
35. ↑  "The East African Monsoons and Their Effects on Agriculture", *GeoJournal*, S. Nieuwolt, volume 3, number 2, 1979[*νεκρός σύνδεσμος*]
36. ↑  «Weatherbase». Ανακτήθηκε στις 7 Μαρτίου 2011.
37. ↑  Lohrmann, Ullrich (2007). *Voices from Tanganyika: Great Britain, the United Nations and the Decolonization of a Trust Territory, 1946-1961*. Berlin: Lit Verlag. σελ. 483. ISBN 3825880826.
38. ↑  «*Chief Marealle II: Man who `educated` Kilimanjaro*, IPPMedia, 28 February 2007». Αρχειοθετήθηκε από το πρωτότυπο στις 3 Μαρτίου 2007. Ανακτήθηκε στις 3 Μαρτίου 2007.
39. ↑  «The National Electoral Commission of Tanzania». Αρχειοθετήθηκε από το πρωτότυπο στις 3 Νοεμβρίου 2014. Ανακτήθηκε στις 11 Ιανουαρίου 2015.
40. ↑  «The National Electoral Commission of Tanzania». Αρχειοθετήθηκε από το πρωτότυπο στις 3 Νοεμβρίου 2014. Ανακτήθηκε στις 11 Ιανουαρίου 2015.
41. ↑  «Moshi Municipal Council - Councilors Contacts». Αρχειοθετήθηκε από το πρωτότυπο στις 8 Σεπτεμβρίου 2012. Ανακτήθηκε στις 11 Ιανουαρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μόσι (Τανζανία)** |

* Moshi Municipal Council
* KCMC Hospital Moshi
* Kilimanjaro Clinical Research Institute
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159447784
* LCCN: n80109266

 |

 |